**PRAVILA NAGRADNOG NATJEČAJA**

**„#TvojfilmTvojživotTvojstudij“**

**I. Opće odredbe**

Natječaj pod nazivom „#TvojfilmTvojživotTvojstudij“ raspisuje Edward Bernays Visoka škola za komunikacijski menadžment, Zagreb, Ratkajev prolaz 8, OIB: 13055296868 (u daljnjem tekstu Organizator).

**II. Svrha Natječaja**

Nagradni natječaj raspisuje se u svrhu promocije Edward Bernays Visoke škole za komunikacijski menadžment.

**III. Trajanje Natječaja**

Nagradni natječaj traje od 1. do 12. srpnja 2019. i podijeljen je u dva kruga. Prvi krug traje od 3. do 5. srpnja 2019., a drugi krug od 7. do 9. srpnja 2019.

**IV. Pravo sudjelovanja**

Pravo sudjelovanja u natječaju „#TvojfilmTvojživotTvojstudij“ (u daljnjem tekstu Natječaj) imaju sudionici koji su:

1. položili državnu maturu ili
2. stekli zvanje prvostupnika ili stručnog prvostupnika.

Nemaju pravo sudjelovanja na Natječaju pojedinci koji su već ranije bili upisani ili koji su upisani na preddiplomski ili diplomski studij na Edward Bernays Visokoj školi za komunikacijski menadžment.

**V. Nagrada**

Dodjeljuju se sljedeće nagrade:

1. **Glavna nagrada – za jednog pobjednika**

Pokriće troškova školarine za jednu godinu redovnog studija po izboru – preddiplomskog studija *Komunikacijski menadžment* ili preddiplomskog studija *Menadžment i marketing turističke destinacije* ili diplomskog studija *Upravljanje odnosima s javnošću,*

1. **Nagrada drugoplasiranom i trećeplasiranom sudioniku Natječaja**

Pokriće troškova školarine u iznosu od 50 posto (slovima: pedeset posto) za jednu godinu redovnog studija po izboru – preddiplomskog studija *Komunikacijski menadžment* ili preddiplomskog studija *Menadžment i marketing turističke destinacije* ili diplomskog studija *Upravljanje odnosima s javnošću* za dvoje pobjednika.

1. **Nagrada finalistima Natječaja**

Popust u iznosu od 3500 kuna (slovima: tritisućepetsto kuna) za jednu godinu redovnog studija po izboru – preddiplomskog studija *Komunikacijski menadžment* ili preddiplomskog studija *Menadžment i marketing turističke destinacije* ili diplomskog studija *Upravljanje odnosima s javnošću* za finaliste nagradnog natječaja prilikom upisa u akademsku godinu 2019./2020.

1. **Nagrada ostalim sudionicima Natječaja**

Popust u iznosu od 1000 kuna (slovima: tisuću kuna) za jednu godinu redovnog studija po izboru – preddiplomskog studija *Komunikacijski menadžment* ili preddiplomskog studija *Menadžment i marketing turističke destinacije* ili diplomskog studija *Upravljanje odnosima s javnošću* za finaliste nagradnog natječaja prilikom upisa u akademsku godinu 2019./2020.

Nagrade se dodjeljuju odabranim sudionicima koji zadovoljavaju uvjete za upis sukladno zakonskim odredbama i općim aktima Edward Bernays Visoke škole za komunikacijski menadžment te koji podnesu dokaze o ostvarivanju prava na sudjelovanje u ovom Natječaju.

**VI. Način prijave i tema Natječaja**

Za sudjelovanje u Natječaju koji se sastoji od dva kruga, kandidati moraju izvršiti sljedeće:

* prvi krug: 2. – 5. srpnja (tri dana)

Prvi krug nagradnog natječaja odvija se na Instagramu Bernaysa (@bernays\_uc). Svaki dan, tijekom tri dana, sudionici moraju imati otključan profil na Instagramu kako bi ušli u Natječaj te moraju poslati svoje podatke (ime, prezime, kontakt, mail, naziv škole) u poruci na Bernaysov profil. Tijekom tri dana sudionici će morati osmisliti meme vezan uz državnu maturu i objaviti ga na svom profilu i tagirati Bernaysov Instagram profil (bernays\_uc) i koristiti hashtag #TvojfilmTvojživotTvojstudij. Bernays će po završetku prvog kruga na svojim društvenim mrežama (primarno Instagram) objaviti imena sudionika koji prolaze u drugi krug Natječaja. Kriterij prema kojemu će se ocjenjivati sudionici su kreativnost (20 bodova), originalnost (20 bodova) i duhovitost (20 bodova). U prvom krugu sudionici će moći ostvariti maksimalno 60 bodova, a minimalni broj bodova za ulazak u drugi krug je 30 bodova. Stručni žiri ocjenjuje sudionike Natječaja.

* drugi krug: 7. do 9. srpnja (tri dana)

Predviđeno trajanje drugog kruga natječaja je tri dana. U okviru drugog kruga nagradnog natječaja sudionici će snimiti video u trajanju od najviše 59 sekundi na temu „Moj film na Bernaysu“. U videu treba biti vidljiv motiv budućeg studenta, želja da studira na Bernaysu i treba objasniti zašto je baš on najbolji kandidat za glavnu nagradu. Kriterij prema kojemu će se ocjenjivati sudionici u drugom krugu su kreativnost (20 bodova) i duhovitost (20 bodova).

Video kandidatu može donijeti do 40 bodova. Stručni žiri ocjenjuje sudionike Natječaja.

Pobjednik može ostvariti najviše 100 bodova, a dobitnikom glavne nagrade proglasit će se onaj sudionik koji ostvari najviši ukupan zbroj bodova.

Najkasnije na dan 12. srpnja 2019. na društvenim mrežama i web stranici Organizatora (www.bernays.hr) bit će proglašena imena kandidata koji su u Natječaju ostvarili najviši broj bodova, sukladno ocjenama stručnog žirija te imena sudionika koji razmjerno svom plasmanu osvajaju druge nagrade navedene u članku

**VII. Obveze pobjednika**

Pobjednici Natječaja imaju rok za preuzimanje nagrade i upis na Bernays najkasnije pet radnih dana od objave pobjednika Natječaja zaključenjem ugovora o obrazovanju jer u protivnom gube pravo na nagradu.

**Završne odredbe**

**VIII.** Prijavom na Natječaj sudionici potvrđuju da su upoznati s pravilima Natječaja te da iste prihvaćaju u cijelosti.

Pogrešne ili nepotpune prijave su nevažeće i ne daju pravo sudionicima ni na kakvu naknadu ili pravo na sudjelovanje na Natječaju.

Organizator je ovlašten na temelju diskrecijske procjene u bilo kojem trenutku i bez obrazloženja diskvalificirati bilo kojeg sudionika ako isti krši zakonske propise koji su na snazi u Republici Hrvatskoj ili svojim postupcima narušava ugled ili šteti interesima Organizatora.

**IX.** Sudjelovanjem u Natječaju, sudionici su suglasni da se njihovi materijali, njihova imena i prezimena te ostali podaci mogu od strane Organizatora objaviti i koristiti bez naknade u svrhu oglašavanja. Prihvaćanjem ovih Pravila, svi sudionici Natječaja prenose pravo isključivog iskorištavanja autorskih prava na dostavljene materijale (meme i video) te ovlašćuju Organizatora da dostavljene materijale oglašavaju u svim medijima u svrhu promocije Organizatora.

Prihvaćanjem Pravila Natječaja, svaki sudionik jamči da je autor, vlasnik ili ima pravo na korištenje/objavljivanje podataka/materijala koje koristi tijekom Natječaja te snosi sve posljedice u slučaju eventualnog spora koji bi mogao doći od strane treće strane.

Sudionici Natječaja se dostavom materijala za Natječaj odriču bilo kakvih potraživanja prema Organizatoru po bilo kakvoj osnovi.

**X.** Organizator se ni pod kojim uvjetima i ni na koji način neće smatrati odgovornim ukoliko neispunjenje obveza proizlazi iz razloga više sile ili bilo kojeg drugog razloga na koji ne može utjecati ili se smatrati odgovornim za njegov nastanak.

**XI.** Sudjelovanjem u Natječaju, sudionici kao davatelji osobnih podataka, izričito pristaju i ustupaju sljedeće osobne podatke: ime i prezime, adresu elektroničke pošte i podatke o obrazovanju, i to Organizatoru kao voditelju obrade osobnih podataka.

Navedene će podatke Organizator obrađivati u svrhu slanja informacija sudionicima Natječaja/davatelju osobnih podataka o proizvodima i uslugama Organizatora putem elektroničke pošte.

Osobni podaci koje sudionici Natječaja dostave biti će upotrijebljeni i za provjeru te potvrdu da su primili nagradu u slučaju osvajanja iste, te se neće prikupljati, obrađivati i dostavljati trećim osobama bez ovlaštenja sudionika Natječaja.

Organizator će osobne podatke sudionika čuvati za svo vrijeme trajanja Natječaja, te po završetku Natječaja, sve do opoziva sudionika. Sudionik ima pravo u svakom trenutku zatražiti pristup, odnosno potvrdu o tome obrađuju li se osobni podaci koji se odnose na njega, te će mu Organizator u razumnom roku pružiti sve informacije koje se odnose na obradu njegovih podataka.

Sudionik može u svakom trenutku, a u svezi obrade svojih podataka, kontaktirati Službenika za zaštitu osobnih podataka na email: info@bernays.hr.

**XII.** Nagrada ne može biti zamijenjena za gotovinu ili prenesena na drugu osobu te sudionici ne mogu zahtijevati nagrade u većim količinama ili drukčije nagrade od onih koje su navedene u ovim Pravilima.

**XIII.** Natječaj može biti prekinut ili izmijenjen u bilo kojem trenutku prema odluci Organizatora, objavom na internet stranicama Organizatora.

**XIV.** U slučaju spora između Organizatora i sudionika Natječaja nadležan je sud u Zagrebu.